邵進

邵進（），字文升，河南開封府鈞州新鄭縣人，軍籍。明朝政治人物。同進士出身。

生平
河南鄉試第二十八名舉人。正統七年（1442年）壬戌科會試第一百五十名，殿試登進士榜尾，第三甲第九十六名。授知縣，十年九月選授福建道監察御史，景泰五年（1454年）九月升陝西苑馬寺卿。因雇凶杀子，成化五年（1469年）八月被逮捕审讯《明宪宗纯皇帝实录卷之七十》：成化五年八月，閑住陕西苑马寺卿邵进忿其子辱骂，以财雇人杀之。既而官获谋杀者，进遂告言子不孝，实已手刃之。河南按察司鞫得其实，既坐杀者以谋杀之罪，仍请鞫进。都御史林聪等请下巡按御史会按察司官逮进等详审之，诏可。。

家族
曾祖父邵榮。祖父邵克敬。父邵知新，鄉貢士。母賈氏。具慶下。弟通、達、遵、述、迪。娶趙氏《天一阁藏明代科举录选刊·登科录》（《正統七年进士登科录》）。

軼事
正統壬戌進士金榜，吉水劉儼高中狀元，邵進則居榜尾。後來劉儼致信邵進，自稱「年末」。有人對邵進挑撥說「劉公笑子殿甲尾」，邵進因此惱怒。劉儼聽聞，笑以詩解：「狀元本是龍頭選，龍尾分明屬邵卿。龍尾棹時天必雨，龍頭未必敢相輕。」邵進也為之解顏。《堯山堂外紀·卷八十五國朝》：正統七年，廷試進士姚夔等百五十人，劉儼擢第一。有邵進者在甲尾，劉嘗致柬于邵，自稱為年末，或謂邵云：「劉公笑子殿甲尾，故云然。」邵怒曰：「狀元不是工夫上人做。我見劉必辱之。」笑而解之以詩，云：「狀元本是龍頭選，龍尾分明屬邵卿。龍尾棹時天必雨，龍頭未必敢相輕。」邵聞之亦解顏。

参考

Category:明朝陝西苑馬寺卿
Category:新郑人
Category:正統六年辛酉科河南鄉試舉人
Category:明朝監察御史